recursal/SuperWikiNEXT-32B huggingface dataset:
1937 के चित्र में रणजीत।
**रणजीत सीताराम पण्डित** (1893 - 14 जनवरी 1944) भारत के राजकोट से भारतीय बैरिस्टर, कांग्रेसी, भाषाविद और विद्वान थे। उन्हें भारतीय असहयोग आंदोलन में अपनी भूमिका और संस्कृत ग्रंथों *मुद्राराक्षस*, *ऋतुसंहार* और कल्हण की *राजतरंगिणी* का अंग्रेजी में अनुवाद करने के लिए के लिए जाना जाता है।

वह विजय लक्ष्मी पण्डित के पति, मोतीलाल नेहरू के दामाद, जवाहरलाल नेहरू के बहनोई और नयनतारा सहगल के पिता थे।

जीवनी
-----

रणजीत का जन्म 1893 में राजकोट में समृद्ध ब्राह्मण परिवार में हुआ था। 1926 तक वह कलकत्ता में एक बैरिस्टर थे। 10 मई 1921 को उन्होंने विजय लक्ष्मी पण्डित से 1857 के विद्रोह की सालगिरह पर शादी की। उनकी पहली बेटी वत्सला का नौ महीने की उम्र में निधन हो गया। इसके बाद उनकी तीन बेटियाँ हुई; चंद्रलेखा मेहता, नयनतारा सहगल और रीता डार, जिनका जन्म क्रमशः 1924, 1927 और 1929 में हुआ।

राजकोट में अपने परिवार की इच्छाओं के खिलाफ, वह सत्याग्रही बन गए और महात्मा गांधी और मोतीलाल नेहरू के साथ असहयोग आंदोलन में शामिल हो गए। बाद में, उन्हें आगरा और अवध के संयुक्त प्रांत के विधान सभा का सदस्य (एमएलए) नियुक्त किया गया। उन्हें कई बार जेल की सजा दी गई, जिनमें जवाहरलाल नेहरू के साथ दो जेल की सजाएँ, 1931 में नैनी सेंट्रल जेल और एक अन्य देहरादून में शामिल थी। 

जेल में रहते हुए, रणजीत ने कल्हण की *राजतरंगिणी* का अंग्रेजी में अनुवाद किया, जो कश्मीर के राजाओं का 12 वीं शताब्दी का संस्कृत में लिखा गया इतिहास है। उन्होंने संस्कृत से अंग्रेजी में, *मुद्राराक्षस* और *ऋतुसंहार* का अनुवाद पूरा किया। 1944 में अंग्रेजों द्वारा उनके चौथे कारावास से रिहा होने के तुरंत बाद उनकी मृत्यु हो गई।

सन्दर्भ
-------

1. ↑  "Love Story: विजयलक्ष्मी को इस युवक से था प्यार, नेहरू परिवार ने बीच में पैदा की दीवार". *न्यूज़ 18*. 1 जनवरी 1970. मूल से 18 अप्रैल 2019 को पुरालेखित. अभिगमन तिथि 8 फरवरी 2020.
2. ↑  "नयनतारा सहगल का मराठी साहित्य सम्मेलन का कार्यक्रम रद्द किया गया". *बीबीसी हिन्दी*. 7 जनवरी 2019. मूल से 3 फ़रवरी 2019 को पुरालेखित. अभिगमन तिथि 8 फरवरी 2020.
3. ↑  "जेल में हुआ विचार रच दी ऐतिहासिक पुस्तक". *नई दुनिया*. 3 मार्च 2017.
**मेरे हमदम मेरे दोस्त** 1968 में बनी हिन्दी भाषा की फिल्म है। यह अमर कुमार द्वारा निर्देशित है। फिल्म में धर्मेन्द्र, शर्मिला टैगोर, ओम प्रकाश, रहमान और मुमताज़ हैं। इस फिल्म का संगीत लक्ष्मीकांत प्यारेलाल ने दिया और गीत के बोल मजरुह सुल्तानपुरी ने लिखें।

संक्षेप
-------

सुनील (धर्मेन्द्र) अपनी मां और बहन के साथ दिल्ली में रहता है। वह चोपड़ा एंड कंपनी में चार्टर्ड एकाउंटेंट के रूप काम करता है। वह एक खूबसूरत महिला को एक पेंटिंग के लिए पोज़ देते हुए देखता है और सोचता है कि वह गरीब और जरूरतमंद है। महिला का नाम अनीता (शर्मिला टैगोर) है और दोनों एक दूसरे के प्रति आकर्षित होते हैं। 

सुनील और अनीता शादी करने का इरादा रखते हैं और सुनील अनीता को अपनी माँ से भी मिलवाता है। एक दिन एक पार्टी में सुनील यह जानकर चौंक जाता है कि अनीता एक करोड़पति है। इस धोखे से स्तब्ध होकर वह कसम खाता है कि उसका उससे कोई लेना-देना नहीं रहेगा। जब अनीता चीजों को शांत करने की कोशिश करती है तो सुनील मान जाता है। तब यह पता चलता है कि अनीता के पिता, जो जेल में हैं ने सुनील के पिता को मार डाला था।

मुख्य कलाकार
------------

* धर्मेन्द्र ― सुनील
* शर्मिला टैगोर ― अनीता
* रहमान ― अजीत नारंग
* मुमताज़ ― मीना
* ओम प्रकाश ― मेलाराम
* अचला सचदेव ― सुनील की माँ
* निगार सुल्ताना ― मोहिनी
* ब्रह्म भारद्वाज ― चोपड़ा

संगीत
-----

सभी गीत मजरुह सुल्तानपुरी द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "हमें तो हो गया है प्यार" | लता मंगेशकर | 3:59 |
| 2. | "ना जा कहीं अब ना जा" | मोहम्मद रफ़ी | 6:25 |
| 3. | "हमने तो किया है प्यार" | लता मंगेशकर | 5:03 |
| 4. | "छलकाये ये जाम आइये" | मोहम्मद रफ़ी | 4:45 |
| 5. | "हुई शाम उनका ख्याल आ गया" | मोहम्मद रफ़ी | 4:35 |
| 6. | "चलो सजना जहाँ तक" | लता मंगेशकर | 4:56 |
| 7. | "अल्लाह ये अदा कैसी" | लता मंगेशकर | 6:55 |

बाहरी कड़ियाँ
-------------

* *मेरे हमदम मेरे दोस्त*  इंटरनेट मूवी डेटाबेस पर
**मेरे अंगने में** भारतीय हिन्दी धारावाहिक है। इसका प्रसारण स्टार प्लस पर 15 जून 2015 से शुरू हुआ।
यह धारावाहिक दर्शको के बीच काफी लोकप्रिय था शाम वाले स्लॉट में भी इस धारावाहिक ने काफी अच्छी प्रतिक्रियाएं हासिल की। इस धारावाहिक का अंतिम प्रसारण 6 अगस्त 2017 में किया गया। इस धारावाहिक को स्टार के अन्य चैंनल **स्टार उत्सव** में पुनः प्रसारित किया गया।

कहानी
-----

यह कहानी मुग़लसराई, उत्तर प्रदेश की है, जहाँ श्रीवास्तव परिवार रहता है। जिसमें शांति देवी या दादी घर की मुखिया हैं। सभी उनकी बात मानते हैं। लेकिन इस परिवार को तब झटका लगता है, जब इनकी नातिन रिया घर आती है।
और दादी सास और पोत बहु के बीच विचारो की जंग शुरू हो जाती है। दोनों के बीच की लड़ाई हास्य भी उत्पन्न करती है। और इसी तरह इनकी ज़िन्दगी चलती रहती है। कुछ समय बाद रिया गर्भवती हो जाती है इससे सभी परिवार वाले काफी खुश होते है लेकिन बच्चे को जन्म देते समय रिया की मौत हो जाती है। शिवम् रिया की मौत के कारण अपनी बच्ची से नफरत करने लगता है जिसका सभी परिवार वाले विरोध करते है। इसी समय शांती सदन में चरनी(आरती) नाम की तलाकशुदा लड़की का प्रवेश होता है। आरती सभी को डर से अपने तलाकशुदा होने की बात छुपाती है इस डर से के सभी उसकी सच्चाई जानने के बाद उसे घर से निकाल देंगे। इस तरह कुछ दिन बीत जाते है। आरती और बच्चे में काफी लगाव हो जाता है। इसि समय अमित भी चरनी को पसंद करने लगता है और अपनी पत्नी रानी से बदला लेने के लिए चरनी से शादी करने का फैसला लेता है। इनकी शादी तय हो जाती है
लेकिन रानी और चरनी दोनों इससे खुश नहीं होते है और शादी रोकने की कोशिश करते है और आखिर में अमित शादी के मंडप से भाग जाता है, इस समय शिवम् चरनी की मांग भर देता है जिससे चरनी की तलाकशुदा होने की बात सबके सामने आ जाती है और सभी उससे नफरत करने लगते है। लेकिन धीरे धीरे चरनी सबका दिल जीत लेती है इसप्रकार 772 कड़ियों के बाद इस कहानी का सुखद अंत हो जाता है।

कलाकार
------

* ऋचा मुखर्जी - आरती/चरनी (मुख्य कलाकार) (2017)
* करम राजपाल - शिवम श्रीवास्तव (मुख्य कलाकार) (2015-17)
* कृत्तिका देसाई खान - शांति देवी श्रीवास्तव (मुख्य कलाकार)(2015-17)
* वरुण बदोला - राघव श्रीवास्तव (2015-17)
* अनन्या खरे - सरला अगरवाल (2015-17)
* सुचिता त्रिवेदी - कौशल्या श्रीवास्तव (2015-17)
* चारु असोपा  - प्रीति श्रीवास्तव (2015-17)
* नीरज मालवीय - अमित अगरवाल (2015-17)
* पल्लवी गुप्ता - परिणीता अगरवाल (2015-17)
* अदिति दधीच - बंटी (2015-16)
* आशीष रॉय - अशोक अगरवाल (2015-17)
* विजय कलवानी - गुप्ता (2015-17)
* यस्सर नोमनी - मुन्ना भैया (2015)
* एकता कौल - रिया माथुर (पूर्व मुख्य किरदार-**मृत**) (2015-17)

सन्दर्भ
-------

1. ↑  "संग्रहीत प्रति". मूल से 23 जून 2015 को पुरालेखित. अभिगमन तिथि 20 जुलाई 2015.

बाहरी कड़ियाँ
-------------

* आधिकारिक जालस्थल

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
**मेरे रंग में रंगने वाली** एक भारतीय हिन्दी धारावाहिक है, जो 17 नवम्बर 2014 से लाइफ ओके पर प्रसारित होना आरम्भ हुआ है। यह धारावाहिक राजश्री प्रोड्क्शनस् द्वारा निर्मित है।

सारांश
------

राधा मुंबई में अपने परिवार के साथ रहती है। लीलाधर और राधा में हमेशा झगड़ा होता रहता है। एक दिन लीलाधर उसके साथ मज़ाक करने के लिए दोनों की शादी हो गई है, का झूठ बोल देता है। यह खबर इंटरनेट पर तेजी से फैल जाती है। दोनों परिवार को जब राधा और लीलाधर की शादी के बारे में पता चलता है तो वह दोनों को एक साथ रहने के लिए कहते हैं। बाद में लीलधर को राधा से प्यार हो जाता है।

बाद में कई बार कहने के बाद राधा साथ रहने के लिए राजी हो जाती है। लेकिन वह मथुरा तभी चलने की बात कहती है, जब लीलधर उसके तलाक के कागजात पर हस्ताक्षर कर दे। वहीं लीलधर उसके दिल को जीतने की कोशिश करता है। राधा को भी यह एहसास होता है की वह भी लीलधर से प्यार करती है। दादाजी यह तय करते हैं कि उन दोनों की शादी सारे रीति रिवाजों के साथ हो। लेकिन इसमें दादाजी का विचार उसे घर से बाहर फेकने का होता है।

दादाजी उससे एक कागजात पर हस्ताक्षर करवा लेते हैं। राधा बिना देखे हस्ताक्षर कर देती है। जिसमें उसके परिवार के खिलाफ शिकायत होती है कि उसके परिवार वाले उसे सताते हैं। लेकिन शादी के दिन दादाजी राधा के मन में लीलधर के लिए प्रेम देख कर यह फैसला रद्द कर देते हैं। लेकिन राधा के दो चाचा नहीं चाहते कि दादाजी अपने फैसले से पीछे हटें। इस लिए वह उस शिकायत को पुलिस तक पहुंचा देते हैं। इसके बाद पुलिस आकार परिवार के कई सदस्यों को गिरफ्तार कर लेती है। राधा पुलिस थाना जाती है और कहती है कि उसने ऐसा कोई शिकायत तर्ज नहीं कराया है। लेकिन तभी पुलिस उसे शिकायत पत्र दिखती है। जिसमें दादाजी ने उससे दस्तखत लिए थे। इस कारण वह उन पर आरोप न लगे इस कारण स्वयं इस शिकायत को करने का कह देती है। राधा कहती है कि उसने यह सब लीलधर से बदला लेने के लिए किया है। उसी दिन दादाजी को लकवा हो जाता है। इस शिकायत के कारण उसे घर से निकाल दिया जाता है।

कलाकार
------

* समृद्ध बावा – लीलाधर (एलडी) चतुर्वेदी
* प्रणाली घोघड़े – राधा पाठक चतुर्वेदी
* आलोक नाथ – किशनलाल चतुर्वेदी
* डॉली सोही – साधना चतुर्वेदी
* रेणुका शहाणे – वकील रेणुका देशमुख
* इमरान जाहिद – सुधाकर पाठक
* सुरभि ज़ावेरी व्यास – सुहासिनी पाठक
* सुचित्रा भंडारेकर – ईशानी चतुर्वेदी (दादी बुआ)
* हर्ष वशिष्ठ – मोहन चतुर्वेदी
* करुणा पांडे – जयश्री चतुर्वेदी
* विष्णु भोलवानी – हिमांशु पाठक

सन्दर्भ
-------

1. ↑  "मेरे रंग में रंगने वाली – लाइफ ओके". लाइफ ओके. मूल से 29 नवंबर 2014 को पुरालेखित. अभिगमन तिथि 19 नवम्बर 2014.

बाहरी कड़ियाँ
-------------

* आधिकारिक जालस्थल

| * दे
* वा
* सं
लाइफ ओके के कार्यक्रम |
| --- |
| पारिवारिक | कलश-एक विश्वास |
| आपराधिक | हम ने ली है... शपथ • सावधान इंडिया • नागार्जुन - एक योद्धा |
| हास्य | मजाक मजाक में • बहू हमारी रजनी कांत • मे आई कम इन, मेडम? |
**मित्तर प्यारे नूँ** (हिंदी अनुवाद: मित्र प्यारे को) एक अतिप्रसिद्ध पंजाबी शबद है जो सिखों के दशम गुरु श्री गुरु गोविंद सिंह जी द्वारा रचित है। माना जाता है कि इसकी रचना उन्होंने माछीवाड़ा के वनवास के समय की थी।

रचयिता
------

जैसा कि लिखा जा चुका है इसके रचनाकार श्री गुरु गोविंद सिंह जी हैं। इस प्रकार की रचना से उनके व्यक्तित्व की समृद्धि की झलक मिलती हैं। उनकी आध्यात्मिकता और वीरता के बारे में बात करना सूरज को दिया दिखाने के बराबर है, लेकिन उनकी साहित्यिक क्षमताओं का प्रायः उतनी गहनता से विवेचन नहीं हुआ है। उनकी विभिन्न रचनाओं में पंजाबी, संस्कृत व फारसी का उपयोग हुआ है और एक रचनाकार के रूप में विभिन्न भाषाओं पर उनकी सहज पकड़ थी। कई कई जगह तो उन्होंने एक ही जगह सब भाषाओं का भी प्रयोग किया है। यह रचना भी उनकी साहित्यिक क्षमताओं का एक अलग आयाम प्रदर्शित करती है।

सार
---

इस शबद में वे परमेश्वर से अपने दुःखों की चर्चा करते प्रतीत होते हैं जो कि अवतारी पुरुषों के जीवन में एक विसंगति जैसा लगता है। किंतु कई अन्य उदाहरण भी हैं जिनसे इसकी तुलना की जा सकती है जैसे कि रामायण में राम का सीता के लिए विलाप करना, यीशु मसीह द्वारा सूली लगने से पहले परमेश्वर से शिकायत करना आदि।

साहित्यिक दृष्टि से यह एक उच्च कोटि की रचना मानी जाती है। शायद ही कोई एसा पंजाबी संगीतकार या गायक हो जिसने इस रचना को संगीतबद्ध करके अथवा गाकर स्वयं को धन्य महसूस ना किया हो। प्रख्यात ग़ज़ल गायक जगजीत सिंह ने तो इसी नाम की अपनी एलबम में तीन अलग अलग तरह से इसे गाया है।

पाठ
---

मित्तर प्यारे नूँ
हाल मुरीदाँ दा कहणा
तुध बिन रोग रजाईयाँ दा ओढन।
नाग निवासाँ दे रहणा।।
सूल सुराही, खंजर प्याला,
बिंग कसाईयाँ दा सहणा।
यारड़े दा सानूँ सथर चंगा
भट्ठ खेड़ेयाँ दा रहणा।

सन्दर्भ
-------

1. ↑  "संग्रहीत प्रति". मूल से 29 नवंबर 2014 को पुरालेखित. अभिगमन तिथि 13 सितंबर 2014.
1272 की आबादी के साथ भुडिया गाँव भारत के उत्तर प्रदेश के गाजियाबाद जिले के हापुड़ उप जिले में स्थित हापुर उप जिला का 46 वां सबसे कम आबादी वाला गाँव है। भुडिया गांव का कुल भौगोलिक क्षेत्र 2 कि० मी० है और यह उप जिले के क्षेत्रफल का 76 वां सबसे छोटा गाँव है। गाँव की जनसंख्या घनत्व प्रति किलोमीटर 260 व्यक्ति है।

गाँव का सबसे नज़दीकी शहर गुलावती है और भुडिया गाँव से गुलावती तक दूरी 10 किमी है। गाँव भुडिया पंचायत के अधीन आता है। हापुड़ उप जिला मुख्यालय है और गांव से दूरी 20 कि० मी० है। गाँव का जिला मुख्यालय गाजियाबाद है जो 30 किमी दूर है।

इतिहास
------

लगभग 1615 में तीन बैसला के बुजुर्गों ने बडोली गांव (वर्तमान में हरियाणा में स्थित) छोड़ दिया, जहाँ दो मेरठ में बस गए और दूसरा निकट भूजिया के निकट गाँव दहिरपुर राजजपुर में बस गए। 1755 के आसपास बहुत अधिक आबादी के साथ दहिरपुर राजजाकपुर के ग्रामीणों ने पास के जाटों के साथ युद्ध लड़ा, जहाँ वे जीते और अपनी भूमि प्राप्त करने और भुडिया गाँव स्थापित करने में सक्षम हुए।

सार्वजनिक वितरण में धांधलियाँ
-----------------------------

इस गाँव में राशन सामग्री जैसी सार्वजनिक वितरण के मामलों में धांधलियाँ पाई गई हैं।

सन्दर्भ
-------

1. ↑  "संग्रहीत प्रति". मूल से 31 अगस्त 2018 को पुरालेखित. अभिगमन तिथि 31 अगस्त 2018.
2. ↑  "संग्रहीत प्रति". मूल से 1 सितंबर 2018 को पुरालेखित. अभिगमन तिथि 31 अगस्त 2018.
3. ↑  "संग्रहीत प्रति". मूल से 31 अगस्त 2018 को पुरालेखित. अभिगमन तिथि 31 अगस्त 2018.
उत्तरी अटलांटिक संधि संगठन (नाटो) नामक सैनिक मित्रपक्ष के एक समारोह में सदस्य राष्ट्रों के झंडों का प्रदर्शन
हाथी पर बैठा सिन्धु राज्य का नरेश जयद्रथ कौरव नहीं था, लेकिन उनका जीजा होने के नाते महाभारत के युद्ध में उनके साथ मित्रपक्ष में पांडवों के ख़िलाफ़ लड़ा
**मित्रपक्ष** (अंग्रेज़ी: Allies, ऐलाइज़​) उन व्यक्तियों, दलों, संस्थाओं या राष्ट्रों को कहते हैं जो किसी सांझे ध्येय के लिए एक-दूसरे से सहयोग करते हैं। यह ज़रूरी नहीं है कि उनमें आपस में कोई लिखित समझौता हो या वे किसी विधि से आपसी सहयोग करने के लिए बद्ध हों। अक्सर मित्रपक्ष में मिलकर काम करने वालों में कोई भी औपचारिक समझौता नहीं होता। किसी युद्ध या सशस्त्र संघर्ष में इकट्ठे काम करने वाले देशों के गुट को भी 'मित्रपक्ष शक्तियाँ' (allied powers, ऐलाइड पावर्ज़​) कहा जा सकता है। प्रथम विश्वयुद्ध और द्वितीय विश्वयुद्ध की चर्चाओं में यह 'मित्रपक्ष शक्तियों' वाला नाम विशेष रूप से ब्रिटेन, संयुक्त राज्य अमेरिका और उनके सहयोगी देशों के समूह जो दिया जाता है।

मित्रपक्ष समय के साथ बदलते रहते हैं क्योंकि देशों के ध्येय बदलते हैं और अक्सर देश अपने बचाव के लिए अन्य देशों के साथ मित्रपक्षों में सहयोग करने पर मजबूर हो जाते हैं। मसलन रूसी साम्राज्य और उसके उत्तराधिकारी देश सोवियत संघ ने कई दफ़ा उत्तरी ईरान पर क़ब्ज़ा किया - १९वीं सदी में, प्रथम विश्वयुद्ध के दौरान और १९४१ से लेकर १९४६ तक। इस से १९५० की दशक के बाद कई दशकों तक ईरान ने अमेरिका के नेतृत्व वाले मित्रपक्षों में सदस्यता ले ली, जैसे कि सेंटो (CENTO, केन्द्रीय संधि संगठन)।

राजनीति के सम्बन्ध में
----------------------

किसी देश या राज्य की राजनीति में 'मित्रपक्ष' शब्द उन राजनैतिक गुटों के लिए प्रयोग होता है जो कुछ समय के लिए कुछ ध्येयों को प्राप्त करने के लिए एक-दूसरे का साथ देते हों, चाहे वे ऐसा करने को वचनबद्ध हों या नहीं और चाहे वे ऐसा खुलकर करें या छुपकर।

इन्हें भी देखें
---------------

* मित्रपक्ष शक्तियाँ
* नाटो (उत्तरी अटलांटिक संधि संगठन)

सन्दर्भ
-------

1. ↑  मित्रपक्ष Archived 2020-08-09 at the Wayback Machine, रफ़्तार शब्दकोष, Accessed 01 जुलाई 2012,  *... मित्रपक्ष ... Ally (Noun) ...*
2. ↑  Epicenter Archived 2017-12-02 at the Wayback Machine, Joel C. Rosenberg, Tyndale House Publishers, Inc. 2006, ISBN 978-1-4143-1135-7, *... The Russians, after all, briefly occupied portions of northern Iran several times: in the nineteenth century, in 1912, during World War I, and from 1941 to 1946. But Moscow has never had an alliance with Iran. To the contrary, repeated occupations by the Soviets drove Iran into a military alliance of sorts with the US for several decades. After the Red Army left Iran in 1946, Tehran established close relations with the United States ...*
3. ↑  समीकरणों की जोड़-तोड़ Archived 2012-10-24 at the Wayback Machine, चर्चा सत्र चुनाव-2004, मा.गो. वैद्य, ७ सितम्बर २००३, Accessed 01 जुलाई 2012, *... सन् 2004 में होने वाले लोकसभा चुनाव की व्यूह-रचना प्रारंभ हो चुकी है, युद्ध-रेखाएं भी लगभग तय हो गई हैं और मित्रपक्षों की तोड़जोड़ भी शुरू हो चुकी है।..*
भूटान में कई जातीय समूह हैं, और कोई भी समूह भूटानी आबादी का बहुमत नहीं बनता है। भूटानी चार मुख्य जातीय समूहों में से हैं, जो स्वयं अनिवार्य रूप से अनन्य नहीं हैं: पश्चिमी और उत्तरी भूटान के राजनीतिक और सांस्कृतिक रूप से प्रभावी नागालोप; पूर्वी भूटान के शार्चोप; दक्षिणी भूटान में केंद्रित लोटशम्पा; और भूटान आदिवासी और आदिवासी लोग भूटान में बिखरे गांवों में रहते थे।

लोटशम्पा
--------

शेष जनसंख्या लोटशम्पा (जिसका मतलब है "दक्षिणी"), संस्कृति नेपाल के ऐतिहासिक संबंध हैं, और गोरखा लोगों के समान मतभेदों के साथ भाषा बोलते हैं, लेकिन समय के साथ एक व्यक्तिगत जातीयता बन गए हैं। उन्हें अक्सर भूटान सरकार द्वारा नेपाली के रूप में जाना जाता था। आधिकारिक तौर पर, सरकार ने कहा कि 1980 के दशक के अंत में राष्ट्रीय आबादी का 28 प्रतिशत नेपाली था, हालांकि अनौपचारिक अनुमान 30 से 40 प्रतिशत तक बढ़ गए, और नेपालियों को दक्षिणी भूटान में बहुमत का अनुमान लगाया गया। 1980 के दशक के उत्तरार्ध में कानूनी स्थायी नेपाली निवासियों की संख्या कुल लोटशम्पा आबादी का 15 प्रतिशत हो सकता है। नेपाल के पहले छोटे समूह, भूटान में आने वाले सबसे हालिया प्रमुख समूह, उन्नीसवीं सदी के उत्तरार्ध और बीसवीं शताब्दी के उत्तरार्ध में मुख्य रूप से पूर्वी नेपाल से एंग्लो-इंडियन औपचारिकताओं के अधीन थे। ज्यादातर हिंदुओं, नेपाली दक्षिणी तलहटी में बस गए। लोटशम्पा को आम तौर पर हिंदुओं के रूप में वर्गीकृत किया जाता है। हालांकि, यह एक अतिसंवेदनशीलता है जिसमें तमांग और गुरुंग शामिल हैं जिनमें कई समूह बौद्ध हैं; किरणती समूह जिनमें राय और लिंबू शामिल हैं, मुंडम के बड़े पैमाने पर एनिमिस्ट अनुयायी हैं (ये बाद के समूह मुख्य रूप से पूर्वी भूटान में पाए जाते हैं)। उनके मुख्य त्योहारों में दशन और तिहार शामिल हैं।

नागालोप
-------

नागालोप व्युत्पत्ति के अनुसार नागालोप (जिसका अर्थ है "सबसे पुराना उठाना" या "पहला रूपांतरित") तिब्बती मूल के लोग हैं जो नौवीं शताब्दी के आरंभ में भूटान चले गए थे। इस कारण से, उन्हें अक्सर साहित्य में "भोट" (भूटिया / भोटिया या तिब्बत के लोग) के रूप में जाना जाता है। नागालोप ने तिब्बती संस्कृति और बौद्ध धर्म को भूटान में पेश किया और आधुनिक भूटान में प्रमुख राजनीतिक और सांस्कृतिक तत्व थे। उनकी भाषा, ज़ोंगखा, राष्ट्रीय भाषा है और पुरानी तिब्बती से निकली है। नागालोप पश्चिमी और उत्तरी भूटान में प्रभावशाली है, जिसमें थिम्फू और ज़ोंगखा-भाषी क्षेत्र भी शामिल है

स्वदेशी और जनजातीय समूह
-----------------------

छोटे आदिवासी या स्वदेशी जनजातीय लोग पूरे भूटान में बिखरे हुए गांवों में रहते हैं। वे सांस्कृतिक और भाषाई रूप से पश्चिम बंगाल या असम की आबादी का हिस्सा हैं और उन्होंने पदानुक्रम द्वारा क्रमबद्ध एंडोग्रामस समूहों की हिंदू प्रणाली को गले लगा लिया है और गीले चावल और सूखे चावल की कृषि का अभ्यास किया है। इनमें ब्रोकपा, लेपचा और डोया जनजातियों के साथ-साथ दासों के वंशज भी शामिल हैं जिन्हें भारत के इसी तरह के जनजातीय क्षेत्रों से भूटान लाया गया था।

संदर्भ
------

1. ↑  IRIN (10 November 2008). "Nepal: Bhutanese refugees find new life beyond the camps". *UNHCR Refworld*. मूल से 2012-10-08 को पुरालेखित. अभिगमन तिथि 2009-04-26.
2. ↑  Government of Canada (9 December 2008). "Resettling Bhutanese Refugees – Update on Canada's Commitment". *Citizenship and Immigration Canada*. मूल से 21 मार्च 2009 को पुरालेखित. अभिगमन तिथि 2009-04-26.
3. ↑  Sharma, Gopal (2009-01-07). "Over 60,000 Bhutanese refugees want to resettle - U.N". *Reuters*. मूल से 3 दिसंबर 2018 को पुरालेखित. अभिगमन तिथि 27 नवंबर 2018.
सन् १८०३ में झेजियांग प्रान्त के शाओशिंग शहर के यामेन का चित्रण
**यामेन** (चीनी: 衙門, अंग्रेज़ी: yamen) चीन के राजवंशों के काल में किसी शाही अफ़सर के कार्यालय और घर को कहा करते थे। वैसे तो यह नाम चीन में सदियों से प्रयोग होता आया है लेकिन चिंग राजवंश काल में यह अंग्रेज़ी में भी प्रवेश कर गया। अपने यामेन से राजसेवक अपने अधीन क्षेत्र या शहर का प्रशासन करता था। उसके कार्यभारों में स्थानीय वाणिज्य, सरकारी निर्माण, मुक़द्दमों की सुनवाई व निर्णय और भिन्न प्रकार की नीतियाँ तथा आदेश जारी करना था। आमतौर पर वह अपने यामेन के साथ लगे एक गृह में ही अपने परिवार के साथ रहता था। यह विशेषकर चिंग राजवंश के दौरान होता था जब किसी भी सरकारी अफ़सर के लिए अपने ही मातृप्रान्त में काम करने पर सख़्त​ मनाही थी।

आधुनिक लोक-बोली में
-------------------

यामेनों की प्रथा १९११ के बाद चीन में समाप्त हो गई लेकिन आम चीनी कठबोली में आज भी कभी-कभी सरकारी दफ़्तरों को 'यामेन' कह दिया जाता है। अक्सर यह तब प्रयोग होता है जब किसी अहंकारी या निकम्मे सरकारी कर्मचारी की बात हो रही हो।

इन्हें भी देखें
---------------

* चिंग राजवंश

सन्दर्भ
-------

1. ↑  A Native Chieftaincy in Southwest China: Franchising a Tai Chieftaincy Under the Tusi System of Late Imperial China, Jennifer Took, pp. 102, BRILL, 2005, ISBN 978-90-04-14797-3, *... The headquarters of the native official: The yamen ... judicial quarters ... court room, the ancestral hall, staff lodgings, granary, offices, gaol, and the living quarters of the native official's family ...*
याम्योत्तर वृत्त
**याम्योतर वृत** (Transit Circle, Meridian Circle), वेधशाला के अनिवार्य उपकरणों में से एक उपकरण हैं। इसकी सहायता से खगोलीय पिंड के खगोलीय याम्योतर को पार करने के ठीक समय का निर्धारण कर, पिंड का यथार्थ विषुवांश (right ascension) ज्ञात किया जा सकताहैं। यह याम्योतर (transit instrument) का उन्नत रूप है और किसी खगेालीय पिंड की क्रंाति (declination) निर्धारित करने में भी उपयोगी हैं।

इसमें प्रधानता: अपवर्तक दूरदर्शी होता है, जो क्षैतिज अक्ष के समकोण पर दृढ़ता से स्थिर होता हैं। अक्ष पूर्व और पश्चिम दिशा का ठीक संकेत करता हैं, जिसमें दूरदर्र्शी, अक्ष पर घुर्णन करते समय, सदा ही याम्योतर के समतल में रहता हैं। यथार्थ मापन के लिये अभिद्दश्यक काच (object glass) के नाभीय समतल पर विषम संख्यक तारों की एक अंशांकित झॅझरी (grill) होती हैं, जिसका केंद्रीय तार याम्योतर में स्थिति होता हैं।

याम्योतर वृत और याम्योतर यंत्रों में यह हैं कि इस वृत में दूरदर्शी के दोनो ओर सुक्ष्म अंशांकित मंडलक, जिनके समतल अक्ष लंघकोण में होते हैं, क्षैतिज अक्ष से आबद्ध होते हैं। इन मंडलकों से खगोलीय विषुवत् रेखा के किसी कोण पर देखे गए बिंब की क्रांति निर्धारित की जा सकती हैं।
**राव युधिष्ठिर सिंह** () राव तुलाराम के पुत्र एवं रेवाड़ी के शासक थे। 

राव युधिष्ठिर का जन्म १८५७ के स्वतंत्रता संग्राम के समय हुआ था। जब वे लगभग २ माह के ही थे तभी रेवाड़ी राजपरिवर १८५७ के युद्ध में अंग्रेजों से लड़ रहा था। पिता महराज ने नन्हे बालक को ठिकाणा मलसेसर के सरदार राव दुल्हे सिंह की देख रेख में भिजवा दिया। जब नसीबपुर के युद्ध की घोषणा हुई तब बालक युधिष्ठिर सिंह, ठिकाणा बिहाली स्थित अपने नानाजी के यहां लाए गए थे। दुर्भाग्य से इस युद्ध में रेवाड़ी सेना की पराजय हुई अंग्रेज़ों ने रेवाड़ी राजवंश की सभी संपत्ति को कुर्क करना शुरू कर दिया गया।

इधर रेवाड़ी राजवंश के उत्तराधिकारी युधिष्ठिर सिंह की खोज में अंग्रेज़ी सरकार की खुफिया विभाग लगी थी ताकि जीवंत वंशज को समाप्त कर सकें। इसी कारण बालक को बिहाली के महल से सुरक्षित निकाल सटे जंगल की एक गुफा में लाया गया। यहां से इन्हे महाराजा राव तुला सिंह की दूसरी रानी के मायके ठिकाना गंडाला लाया गया।

संघर्षों की आग में तप कर बड़े हुए युवराज को पिता महाराज के स्वर्गवास के पश्चात रेवाड़ी के सिंहासन पर अभिषेक किया गया।

जैसा पुरोहितों ने इनका नामकरण किया राजा युधिष्ठिर सिंह बिल्कुल धर्मराज युधिष्ठिर जैसे महापुरुष का व्यक्तित्व रखते थे। रजा युधिष्ठिर सिंह भी अपने पूर्वजों की तरह एक न्यायप्रिय और बहादुर शासक सिद्ध हुए। 1873 में आर्य समाज के संस्थापक स्वामी दयानन्द सरस्वती का रेवाड़ी आगमन हुआ। स्वामी जी ने राव युधिष्ठिर सिंह को उनके महान पुर्वजों का स्मरण तथा उनके पुर्वज द्वारिकाधीश भगवान कृष्ण का स्मरण कराते हुए उन्हें आर्य समाज के कल्याण के लिए सहायता करने को कहा।
इस प्रकार वर्ष 1874 में रेवाड़ी में राजा राव युधिष्ठिर सिंह के आदेश से गौशाला का शिलान्यास किया गया। राजा साहब ने स्वामी दयानन्द सरस्वती जी से ही गौशाला का शिलान्यास करवाया और गौशाला का नामकरण स्वामी जी के नाम पर "स्वामी दयानन्द सरस्वती गौशाला" रखा। यह गौशाला आज भी विद्यमान है और यहां आज भी हजारों गायों का पालन-पोषण किया जा रहा है।

राजा युधिष्ठिर सिंह जी ने शासन के दौरान सनातन हिंदू संस्कृति के लिए काफी कुछ किया। इन्होने गौ हत्या के रोकथाम के लिए "गौ रक्षण सभा" नामक एक विभाग भी बनवाया जिसमे कुल 70 सदस्य चयनित किए गए।

राजा युधिष्ठिर सिंह को उनकी धर्मपरायणता के कारण संतों ने "धर्ममंडप" और "गौ वंश रक्षक" की पदवी से भी विभूषित किया था।
**रावत पब्लिक सीनियर सेकेंडरी स्कूल मानसरोवर**, रावत एजुकेशनल ग्रुप की प्रमुख शाखाओ में एक है। यह विद्यालय हिंदी माध्यम विद्यालयों में एक प्रमुख स्थान रखता है।

*एक परिचय*
----------

रावत पब्लिक सीनियर सेकेंडरी स्कूल मानसरोवर **राजस्थान माध्यमिक शिक्षा बोर्ड** द्वारा मान्यता प्राप्त विद्यालय है जिसका मूल उद्देश्य संस्कार युक्त शिक्षा को विद्यार्थियों तक पहुँचाना है। गत 19 वर्षो से शैक्षणिक क्षेत्र में विद्यालय ने अपनी उत्कृष्टता को सिद्ध किया है। इसके अतिरिक्त सह-शैक्षणिक क्षेत्र में भी विद्यालय ने अपना अभूतपूर्व योगदान दिया है।

*इतिहास*
--------

रावत पब्लिक सीनियर सेकेंडरी स्कूल का परिसर
रावत पब्लिक सीनियर सेकेंडरी स्कूल मानसरोवर की स्थापना **सन 1997** में हुई। यह विद्यालय रावत एजुकेशनल ग्रुप का एक विस्तृत रूप है जिसे ग्रुप के **चेयरमैन श्री बी. एस. रावत** द्वारा स्थापित किया गया। विद्यालय में वाणिज्य, कला एवं विज्ञानं संकाय उपलब्ध है। यह राजस्थान माध्यमिक शिक्षा बोर्ड से मान्यता प्राप्त है। वर्तमान में विद्यालय में लगभग 2500 विद्यार्थी अध्ययनरत है। यह शैक्षणिक उत्कृष्टता का ही प्रमाण है कि प्रतिवर्ष विद्यार्थी योग्यता सूची में स्थान प्राप्त करते हैं। जैसा कि आज के प्रतिस्पर्धात्मक युग में गतिविधियों का बहुत महत्वपूर्ण स्थान है, विद्यालय नृत्य, संगीत, कला एवं खेलो के क्षेत्र में अपनी एक विशेष पहचान बनाए हुए हैं। विद्यार्थियों का सर्वांगीण विकास करना विद्यालय का मुख्य ध्येय है।

*विद्यालय परिसर*
----------------

विद्यालय परिसर में विद्यार्थियों के अध्ययन एवं गतिविधियों के समुचित संचालन हेतु समुचित कक्षाएँ, प्रयोगशालाएँ, पुस्तकालय, कंप्यूटर प्रयोगशाला, संगीत कक्ष, नृत्य कक्ष इत्यादि सम्मिलित है। विद्यालय का सम्पूर्ण वातावरण विद्यार्थियों के समुचित अध्ययन के उपयुक्त है।

*सह-शैक्षणिक गतिविधियाँ*
------------------------

विद्यार्थियों के व्यक्तित्व के समुचित विकास के लिए विद्यालय द्वारा समय-समय पर सह-शैक्षणिक गतिविधियों का आयोजन किया जाता है। विभिन्न प्रतिस्पर्धाओ के आयोजन द्वारा विद्यार्थियों में आत्म विश्वास का निर्माण एवं उन्हें जीवन में आगे बढ़ने के लिए अवसर उपलब्ध कराया जाता है। विद्यार्थियों द्वारा ऐतिहासिक स्थलों पर किए जाने वाले सांस्कृतिक कार्यक्रम विद्यार्थियों में समृद्धिशाली भारतीय सभ्यता एवं संस्कृति के प्रति आदर भाव उत्पन्न करते हैं। अतः विद्यार्थियों को ऐसे कार्यक्रमों में भाग लेने के लिए प्रोत्साहित करना उनमे अपनी पुरातन परम्पराओ के प्रति सम्मान उत्पन्न करना है।

*स्थान*
-------

नीलम पथ, मानसरोवर, जयपुर, राजस्थान
| *मूलाधार*
Latin = पैरेनियम |
| --- |
|  |
| पुरुष पैरेनियम की मांसपेशियाँ |
|
|
|
| ग्रे की शरी‍रिकी | *subject #120 424* |
|
| धमनी | पैरेनियल शिरा, शिश्न की पृष्ठ शिरा, डीफ आर्टरी ऑफ पेनिस |
|
| तंत्रिका | पैरेनियल नर्व, पोस्टीरियर स्क्रोटल नर्व, डोर्सल नर्व ऑफ पेनिस, डोर्सल नर्व ऑफ क्लिटोरिस |
| लसिका | सुपरफ़ीशियल लिम्फ़ नोड्स |
|
|
|

मानव शरीर में के दोनों टांगों के बीच के त्रिकोण भाग को **मूलाधार** या पैरानियम भी कहते है। पैरानियम बाडी मलद्वार के आगे तथा जननद्वार के पीछे होती है। इसमें कूल्हे के निचले भग की सभी मांसपेशियां आपस में मिलती है। यह प्रत्येक व्यक्तियों में अलग-अलग होती है। किसी में यह कमजोर और किसी में यह अधिक शक्तिशाली होती है। इस प्रकार से पैरानियम जननद्वार के पीछे तथा नीचे की दीवार को सहारा दिये रहती है। संभोग क्रिया के समय पैरानियम जननद्वार को पीछे की ओर से साधे रहती है। पुरुषों में ये अंडकोष और गुदाद्वार के बीच होती है। बढ़ती आयु के साथ-साथ यह कमजोर हो जाती है। कूल्हे के चरों ओर की मांसपेशियों के यहां एकत्र होने के कारण यहां का रोग या पस चारों ओर फैल सकता है। बच्चे के जन्म के पहले जननद्वार को यहीं से काटकर चौड़ा बनाया जाता है। ताकि बच्चे के जन्म के समय अधिक से अधिक स्थान प्राप्त हो सके तथा बच्चे के जन्म के लिए अधिक चीड़-फाड़ न करना पड़े। प्रसव के बाद टांके इन्हीं मांसपेशियों में लगाये जाते है जिसको ऐपिजियोटोमी कहते है

पुरुष मूलाधार
स्त्री मूलाधार
* 
* 
* 
* 
* 
*

इन्हें भी देखें
---------------

* मूलाधार चक्र

सन्दर्भ
-------

बाहरी कड़ियाँ
-------------

* *perineum* at *The Anatomy Lesson* by Wesley Norman (Georgetown University)

साँचा:प्रजनन
***रक्त संबंध*** एक भारतीय टेलीविजन श्रृंखला है जो एनडीटीवी इमेजिन पर 19 जुलाई 2010 से 1 अप्रैल 2011 तक सप्ताह के दिनों में रात 10 बजे प्रसारित होती है।  यह तेलुगु श्रृंखला *रथ संबंधम* की रीमेक थी जिसे जेमिनी टीवी पर प्रसारित किया गया था और इसे यूटीवी सॉफ्टवेयर संचार द्वारा निर्मित किया गया था।  

श्रृंखला 23 जून 2010 को शुरू की गई थी, जिसे किल्क निक्सन स्टूडियो, मुंबई में फिल्माया जा रहा था।

कहानी
-----

कहानी एक ऐसी महिला पर आधारित थी जो दृष्टिबाधित थी और उसने अपने पिता और विवाहित चार बड़ी बहनों की मदद से अपनी कठिनाइयों और जटिलताओं को दूर किया था।

दरअसल संध्या नेत्रहीन थी और एक हादसे में उसकी आंखों की रोशनी चली गई थी। इस हादसे में उसने अपनी मां को भी खो दिया। सबसे अमीर युवराज जागीरदार के साथ उनकी शादी के बाद, जब सभी शामराव की प्रतीक्षा कर रहे थे, तो पता चला कि उन्होंने आत्महत्या कर ली है। फिर कहानी ने दिलचस्प मोड़ लिया। शो हर बेटी के साथ अपने पिता की आत्महत्या के बारे में अविश्वास में आगे बढ़ गया। लेकिन चौंकाने वाली खबर इंस्पेक्टर भोंसले के मुंह से निकली। उसने सभी को बताया कि शामराव की हत्या हुई थी और सुसाइड नोट मारुति कांबले नाम के शख्स ने लिखा था। शामराव की चौथी बेटी (श्रेया) के पति को छोड़कर किसी ने उसे नहीं पहचाना, जिसका नाम मोहन था। लेकिन उसने पुलिस को इसका खुलासा नहीं किया। बल्कि वह कैमरामैन के पास गया। उन्होंने उनसे उन सभी दृश्यों को हटाने के लिए कहा जहां वह मारुति कांबले के साथ बात कर रहे थे। लेकिन उसे नहीं पता था कि कैमरामैन इंस्पेक्टर के संपर्क में भी था। तब नीरज का परिचय हुआ कि रमेश प्रधान का पुत्र कौन है। रमेश जागीरदार का लेखापाल था। नीरज ने कम उम्र में ही अपने माता-पिता को खो दिया था। इस प्रकार जागीरदार ने उनका पालन-पोषण किया। लेकिन कहानी में एक दिलचस्प मोड़ तब आया जब नीरज को याद आया कि संध्या वह लड़की थी जिसे उसने कोल्हापुर में देखा था और उसे उससे प्यार हो गया था। उन्होंने उसकी कुछ तस्वीरें भी लीं। संध्या की युवराज से शादी की खबर सुनकर वह हैरान रह गए।

कलाकार
------

* संध्या सावरत्कर / संध्या युवराज जागीरदार / संध्या नीरज प्रधान के रूप में श्रीति झा
* नीरज प्रधान के रूप में नमन शॉ
* युवराज जागीरदार के रूप में ध्रुव भंडारी
* सोनाली निकम श्रद्धा सावरत्कर / श्रद्धा रोहित देशमुख के रूप में
* साक्षी सावरत्कर / साक्षी आदित्य वैद्य के रूप में सायंतनी घोष
* आदित्य वैद्य के रूप में सचिन श्रॉफ
* श्रेया सावरत्कर के रूप में गुनगुन उपरारी
* प्रभा पुरुषोत्तम जागीरदार के रूप में कविता कपूर
* मनीष रायसिंघानी मोहन के रूप में
* नियति जोशी अंजलि के रूप में
* गायत्री देवी के रूप में किशोरी शहाणे
* प्रिया जागीरदार के रूप में प्रत्युषा बनर्जी
* प्रिया के रूप में सुप्रिया कुमारी
* मजहर सईद के रूप में रोहित देशमुख
* डीके जागीरदार के रूप में विशाल पुरी
* हिमांशी चौधरी सुनीता डीके जागीरदार के रूप में
* पुरुषोत्तम जागीरदार के रूप में मोहन भंडारी
* सरला पंकज जागीरदार के रूप में रिंकू करमरकर
* पंकज जागीरदार के रूप में आदि ईरानी
* श्यामराव सावरत्कर के रूप में राजा कृष्णमूर्ति
* सविता सावरतकर / सविता जयेश पाटिल के रूप में भार्गवी चिरमुले
* जयेश पाटिल के रूप में निहार ठक्कर
* दामोदरी के रूप में राजेश खेरा

संदर्भ
------

1. ↑  "A hatke love story". *The Telegraph (India)*.
2. ↑  "Will Rakt Sambandh turn Imagine's fortunes?". *The Indian Express*.
3. ↑  "From Shanti to Emotional Atyachaar!". *The Times of India*.
4. ↑  "Launch: Rakt Sambandh". *The Times of India*.
5. ↑  "Sayantani upset with Rakt Sambandh". *The Times of India*.
जन्म : 28 दिसम्बर 1934, नजीबाबाद, उत्तरप्रदेश।

शिक्षा : एम.ए. बी.एससी. एलएल.बी. 

कार्यक्षेत्र : संपादन, अध्यापन व लेखन। पहली कहानी 1949 में छपी और पहला कहानी संग्रह 'प्यास एक : रूप दो' 1959 में छपा और चर्चित हुआ। 1958 में महानंद मिशन कालेज, गाज़ियाबाद में प्राध्यापक से कार्यजीवन का प्रारंभ। 1961 में भारत के सर्वश्रेष्ठ और बहुचर्चित साप्ताहिक 'धर्मयुग' के गरिमामय काल में सहायक संपादक पद सँभाला और '89 तक इसी पद पर बने रहे। 1989 से '93 तक हिंदी फिल्मफेअर का कार्यभार संभाला। 1993 से '95 तक नवभारत टाइम्स में सह संपादक रहे और फिर सांध्यकालीन 'दैनिक दोपहर' के संपादक रहे। इस बीच देश भर के प्राय: सभी प्रतिष्ठित पत्र-पत्रिकाओं में रचनाएँ छपती रहीं। कुछेक किताबें प्रकाशित हुईं जिनमें से कुछ पर पुरस्कार सम्मान भी मिले। हिंदी के प्रतिनिधि साहित्य को समर्पित कई संकलन संपादित किए। 

लगभग चार दशक से कला विषयक लेखन। पत्र-पत्रिकाओं में नियमित स्तंभ। ललित कला अकादमी की मानद सदस्यता। राजस्थान ललित कला अकादमी, भारत भवन- भोपाल, उत्तर प्रदेश ललित कला अकादमी, राष्ट्रीय गैलरी, मोहिले सेंटर-मुंबई आदि में आयोजित कला संबंधी सेमिनारों-आयोजनों में सक्रिय भागीदारी, ललित कला अकादमी द्वारा आयोजित कला प्रतियोगिताओं की निर्णायक समिति की मानद सदस्यता, राष्ट्रीय गैलरी, मुंबई की वार्षिक प्रदर्शनी के क्यूरेटर आदि। हुसेन, रज़ा, जहांगीर सबावाला, तैयब मेहता जैसा वरिष्ठ चित्रकारों से लेकर सुजाता बजाज जैसे युवा चित्रकारों के साक्षात्कारों का संकलन 'कला क्षेत्रे' प्रकाशित और चर्चित। देश-विदेश की अनेक यात्राएँ, जिनमें सम्मिलित हैं पूर्वी यूरोप से लेकर पश्चिमी यूरोप के बहुत से देश, स्केंडिनेवियाई देश तथा रूस, अमेरिका व कनाडा।

संप्रति : मुंबई विश्वविद्यालय के पत्रकारिता विभाग में मानद प्राध्यापक एवं स्वतंत्र लेखन। माखनलाल चतुर्वेदी राष्ट्रीय पत्रकारिता विश्वविद्यालय की फैलोशिप के अंतर्गत 'पत्रकारिता में कला-पक्ष' विषय पर शोध एवं अध्ययन।

पुरस्कार व सम्मान : राष्ट्रीय एवं अंतर्राष्ट्रीय स्तर के साहित्य, पत्रकारिता एवं कला संबंधी कई पुरस्कार, अमेरिका के बाल्टीमोर राज्य की मानद नागरिकता तथा ऑल इंडिया कांफ्रेंस ऑफ इंटलेक्चुअल्स के मिलेनियम अधिवेशन में सम्मान एवं 'मेरठ-रत्न' सम्मान। अंतर्राष्ट्रीय फ़िल्म फेस्टिवल एवं मध्यप्रदेश फ़िल्म समारोह की पुरस्कार समितियों की ज्यूरी सदस्यता।

सन्दर्भ
-------

1. ↑  "याद आती है प्रयोगधर्मी पत्रकारिता". चौमासा. मूल से 1 अगस्त 2010 को पुरालेखित. अभिगमन तिथि २३ जून २०१०.
**युग्मक जनन** (Gametogenesis) एक जैविक प्रक्रिया को कहते हैं जिसमें जनदों (वृषणों एवं अंडाशयों) में जननिक एपिथीलियम की कोशिकाओं का निर्माण होता है।

प्रकार
------

### समयुग्मक

आमतौर पर नर और मादा युग्मक में अंतर होता है, लेकिन कुछ शैवालों में देखने को मिला है कि उनके नर और मादा युग्मक एक समान होते हैं। इनकी एक रूपता के कारण हम इनके युग्मकों को नर और मादा के रूप में श्रेणीबद्ध नहीं कर सकते हैं। इस कारण ऐसे युग्मकों को समयुग्मक या समयुग्मकी कहा जाता है। क्लैडोफोरा नामक एक शैवाल इसका उदाहरण है, जिसमें नर और मादा युग्मक एक समान पाये जाते हैं।

### विषम युग्मक

अधिकतर जीवों में नर और मादा युग्मक भिन्न पाये जाते हैं। इनमें नर युग्मकों को पुमणु या शुक्राणु कहते हैं और मादा युग्मकों को अंड या डिंब कहा जाता है। इस तरह अलग अलग प्रकार के युग्मक होने के कारण इस तरह के युग्मकों को विषम युग्मक कहा जाता है।

सन्दर्भ
-------

1. ↑  डॉ॰ ओ॰ पी॰, सक्सेना; मेघा, बंसल (2016). *Biology For Class XII*. SBPD Publications. पृ॰ 109. आई॰ऍस॰बी॰ऍन॰ 9382883037. अभिगमन तिथि 15 मई 2020.
2. 1 2  *जीवों में जनन* (PDF). एनसीईआरटी. पृ॰ 10-11.

बाहरी कड़ियां
-------------
**चौधरी मित्रसेन आर्य** (15 दिसंबर, 1931 - 27 जनवरी 2011) भारत के प्रसिद्ध उद्योगपति, समाससेवी, आर्य समाजी तथा हिन्दी दैनिक हरिभूमि के संस्थापक थे। उन्होने युवाओं को चरित्रवान व गुणवान बनाने के लिए तकनीकी व उच्च शिक्षा के लिए अनेक शिक्षण संस्थाओं की स्थापना की। कैप्टन अभिमन्यु उनके ही सुपुत्र हैं।

चौधरी मित्रसेन आर्य का जन्म 15 दिसम्बर, 1931 को हिसार जिले के खांडाखेड़ी गाँव के आर्य समाजी परिवार में हुआ था। उनका परिवार स्वाधीनता संग्राम सेनानी परिवार था। उनका बचपन विकट परिस्थितियों में गुजरा, किन्तु उन्होंने अपने आशावादी दृष्टिकोण, विवेक व बुद्धि के बल पर पहाड़-सी कठिनाइयों का सामना अत्यन्त धैर्यपूर्ण ढंग से किया। उन्होने अपनी सूझ-बूझ, कठिन परिश्रम, दूरदर्शिता और सादगी के बल पर सफलता की एक ऐसी शानदार इबारत लिखी, जो एक उदहरण है। 

चौधरी साहब ने उड़ीसा के बीहड़ जंगलों से लेकर घने पहाड़ों में शिक्षा की अलख जगाते हुए गुरुकुल, विद्यालयों, महाविद्यालयों, बीएड कॉलेज, इंजीनियरिंग सहित कई शिक्षण संस्थाओं का निर्माण करवाया। शिक्षा, उद्योग, मीडिया के क्षेत्रों में नया मुकाम बनाने वाले चौधरी मित्रसेन जी के जीवन पर क्रांतिकारी गतिविधियों का गहरा प्रभाव रहा। लाला लाजपत राय जैसे क्रांतिकारियों के संपर्क में आकर चौधरी साहब ने स्वाधीनता संग्राम से जुड़ी गतिविधियों में भी बढ़-चढक़र हिस्सा लिया। उन्होंने अपने कारोबार की परवाह न करते हुए हिन्दी सत्याग्रह आन्दोलन में भाग लिया और साढ़े चार माह हिसार जेल में बन्द रहे और वे हमेशा इस आन्दोलन में जुड़े रहे। सन् 1948 में लेथ मशीन से अपना कारोबार आरंभ करने वाले चौधरी मित्रसेन आर्य ने रोहतक, उदयपुर से होते हुए उड़ीसा के बड़बिल की तरफ रुख किया। वहां शुरुआती परेशानियों के बाद भी चौधरी साहब संघर्ष करते रहे और सफलता प्राप्त की। अनेक कठिनाइयों के होते हुए भी वे आत्मविश्वास के साथ सफलता की सीढिय़ां चढ़ते चले गए। कड़ी मेहनत व धैर्य के बाद चौधरी मित्रसेन आर्य ने उड़ीसा, बिहार और छत्तीसगढ़ के प्रसिद्ध उद्योगपतियों में न केवल अपनी अलग पहचान बनाई, बल्कि उन्होंने कर्मचारियों को अच्छा वेतन देकर जन कल्याण का नया रास्ता खोला।

भारत सरकार द्वारा ‘कृषि विशारद’ की उपाधि से सम्मानित चौधरी मित्रसेन आर्य गुजरात में आए विनाशकारी भूकम्प से तबाह हुए दो गांवों को गोद लेकर उन्हें पुनः बसाने, तीन दर्जन से अधिक शिक्षण संस्थानों को आर्थिक मदद देने, नष्ट होने के कगार पर पहुंचे मूल्यवान साहित्य को प्रकाशित करवाने में अमूल्य योगदान, गो-सेवा में सराहनीय सहयोग व समाजसेवक की अग्रणी भूमिका के चलते वे मानवता के लिए सदैव प्रेरक बन गए। 

चौ. मित्रसेन आर्य को निराशा कभी छूं भी नहीं सकी। उनका जीवन किसी के लिए भी प्रेरक हो सकता है। वे गृहस्थ होते हुए भी संन्यासी की तरह रहे और उन्होंने आर्य समाज के उपदेशों को आत्मसात किया। गरीब व जरूरतमंद की सहायता को हर समय तत्पर रहने वाले मित्रसेन ने अपने परिवार में भी इन्हीं संस्कारों को रोपित किया। आज के युग में मित्रसेन का उदाहरण मिलना संभव नहीं है। वे एक व्यक्ति न होकर अपने आप में पूरी संस्था थे। वे जो दिन-रात समाज कल्याण को समर्पित रहते थे।

विराट व्यक्तित्व के धनी चौधरी मित्रसेन आर्य का 27 जनवरी 2011 को निधन हो गया।

सन्दर्भ
-------

बाहरी कड़ियाँ
-------------

* हमारे संस्थापक (परम मित्र मानव निर्माण संस्थान)
* इण्डस शिक्षण संस्थान
**युवारत्ना** 2021 की कन्नड़ भाषा की एक्शन ड्रामा फिल्म है। इसे संतोष आनंदद्रम द्वारा लिखा गया है। उन्होंने ही इसका निर्देशन किया है। इसमें पुनीत राजकुमार, सायेशा, धनंजय, प्रकाश राज और साई कुमार हैं। यह फ़िल्म 1 अप्रैल 2021 को सिनेमाघरों में जारी हुई थी। संगीत को थमन एस द्वारा दिया गया है। इस फ़िल्म को समीक्षकों और दर्शकों से आम तौर पर सकारात्मक समीक्षा मिली।

कहानी
-----

युवारत्ना की शुरुआत आरके-यूनिवर्सिटी की छात्रा समीरा द्वारा आत्महत्या करने से होती है। वह एक मेधावी छात्रा होने के बावजूद सीईटी परीक्षा में असफल हो गई थी। गुरुदेव देशमुख (प्रकाश राज) आरके-यूनिवर्सिटी के प्रिंसिपल हैं और समीरा के शिक्षक भी हैं। वह ये सब सहन नहीं कर पाते। इसलिये वह अपने पूर्व छात्र समर्थ भागवत के समर्थन से सरकारी कॉलेजों में पढ़ने वाले प्रतिभाशाली छात्रों के लिए निजी कॉलेजों के खिलाफ याचिका दायर करते हैं। 

समर्थ वर्तमान में बैंगलोर का मण्डल आयुक्त है। उन लोगों को शिक्षा मंत्री राघव रेड्डी का भी समर्थन प्राप्त है। एंटनी जोसेफ (धनंजय) केवल अपने लाभ के लिए निजी कॉलेज चलाता है। वह इस सबके खिलाफ है और याचिका को रोकने के लिए राज्य भर में गुंडे भेजकर बवाल करता है। लेकिन उसे छात्र नेता अर्जुन (पुनीत राजकुमार) द्वारा चेतावनी दी जाती है और उसकी पिटाई हो जाती है।

सन्दर्भ
-------

1. ↑  "Yuvarathnaa Trailer: Puneeth Rajkumar's film is packed with high-voltage action". *द टाइम्स ऑफ़ इंडिया* (अंग्रेज़ी में). अभिगमन तिथि 2021-04-03.
2. ↑  "Puneeth Rajkumar has a special guest on the set of Yuvarathnaa". *द टाइम्स ऑफ़ इंडिया*. अभिगमन तिथि 27 मई 2019.
3. ↑  "Yuvarathnaa Gets Huge Opening in AP, Telangana: Puneeth Rajkumar on A Roll". *साक्षी पोस्ट* (अंग्रेज़ी में). 2021-04-02. अभिगमन तिथि 2021-04-06.

बाहरी कड़ियाँ
-------------

* *युवारत्ना*  इंटरनेट मूवी डेटाबेस पर
दतिया राज्य के बरौनी क्षेत्र के जमींदार पृथ्वीसिंह, 'रसनिधि' नाम से काव्यरचना करते थे। इनका रचनाकाल संवत् १६६० से १७१७ तक माना जाता है। इनका सर्वश्रेष्ठ ग्रंथ 'रतनहजारा' है जो बिहारी सतसई को आदर्श मानकर लिखा गया प्रतीत होता है। बिहारी की दोहापद्धति का अनुकरण करते समय रसनिधि कहीं-कहीं ज्यों का त्यों भाव ही अपने दोहे में लिख गए हैं। रतनहजारा के अतिरिक्त विष्णुपदकीर्तन, बारहमासी, रसनिधिसागर, गीतिसंग्रह, अरिल्ल और माँझ, हिंडोला भी इनकी रचनाएँ बताई जाती हैं। इनके दोहों का एक संग्रह छतरपुर के श्री जगन्नाथप्रसाद ने प्रकाशित किया है।

रसनिधि प्रेमी स्वभाव के रसिक कवि थे। इन्होंने रीतिबद्ध काव्य न लिखकर फारसी शायरी की शैली पर प्रेम की विविध दशाओं और चेष्टाओं का वर्णन किया है। फारसी के प्रभाव से इन्होंने प्रेमदशाओं में व्यापकता प्राप्त की किंतु भाषा और अभिव्यंजना की दृष्टि से इनका काव्य अधिक सफल नहीं हो सका। शब्दों का असंतुलित प्रयोग तथा भावों की अभिव्यक्ति में शालीनता का अभाव खटकनेवाला बन गया है। हाँ, प्रेम की सरस उक्तियों में रसनिधि को कहीं कहीं अच्छी सफलता मिली है। वस्तुत: जहाँ इनका प्रेम स्वाभाविक रूप से व्यक्त हुआ है वहाँ इनके दोहे बड़े सुंदर बन पड़े हैं।
मैसिडोनियाई दीनार (बहुवचनः दीनारी, मैसिडोनियाईः денар और денари, दीनार और दीनारी, आईएसओ 4217 कोड: MKD) मैसिडोनिया गणराज्य की मुद्रा है। यह 100 दीनी से समविभाजित है। दीनार नाम प्राचीन रोमन मौद्रिक इकाई दीनारियस से ली गई है।

इतिहास
------

पहली दीनार 26 अप्रैल 1992 को जारी की गई थी, जिसने 1990 में जारी किए गए यूगोस्लाव दीनार के स्थान पर सममूल्य पर जारी की गई थी। 5 मई 1993 को नई दीनार जारी की गई, पुराने 100 दीनार (MKN) के स्थान पर एक दीनार (MKD) के मूल्य पर।

सिक्के
------

पहले दीनार के साथ कोई सिक्का जारी नहीं किया गया था। 1993 में दूसरी दीनार जारी करते समय 50 दीनी, 1, 2 और 5 दीनार मूल्यवर्ग के सिक्के जारी किए गए। हाल ही में 10 और 20 दीनारी सिक्के जारी किए गए हैं।

बैंकनोट
-------

### पहला दीनार

1992 में 10, 25, 50, 100, 500, 1000, 5000 और 10,000 दीनारी मूल्यवर्ग के बैंकनोट जारी किए गए। 

### दूसरा दीनार

1993 में 10, 20, 50, 100 और 500 मूल्यवर्ग के नए दीनार जारी किए गए। पहली श्रृंखला में केवल 20 दीनारी के नोट जारी किए गए थे। 1996 में 1000 और 5000 दीनारी के नोट इसमें शामिल किए गए।
**रिमी बसु सिन्हा** (इलाहाबाद, उत्तर प्रदेश, भारत में जन्मी) भारत की बहुत कम महिला संगीत रचनाकारों में से एक हैं। वह एक प्रशिक्षित संगीतकार हैं और छह साल की उम्र में प्रशिक्षण शुरू किया। उसने इलाहाबाद विश्वविद्यालय से हिंदुस्तानी शास्त्रीय में स्नातकोत्तर किया और फिर प्रयाग संगीत समिति, इलाहाबाद से संगीत प्रभाकर और वरिष्ठ संगीत में डिप्लोमा किया।

निजी जीवन
---------

इलाहाबाद के एक बहुत ही प्रसिद्ध बंगाली परिवार में जन्मी और पली-बढ़ी रिमी संगीत और रंगमंच के माहौल में पली-बढ़ी। उन्होंने छह साल की उम्र में संगीत सीखना शुरू कर दिया और बाद में कई सांस्कृतिक कार्यक्रमों में भाग लेना शुरू कर दिया। पंद्रह वर्ष की आयु में उन्होंने आकाशवाणी के कार्यक्रमों में भाग लेना शुरू कर दिया। जब वह छह साल की थी, तब उन्होंने दिवंगत श्री बी. एन. बिस्वास जी के साथ हिंदुस्तानी संगीत सीखना शुरू किया। 

संगीत और गायन के लिए उनकी प्रतिभा को देखकर उनके माता-पिता ने उन्हें हिंदुस्तानी संगीत को स्कूल और कॉलेज स्तर पर विषय के रूप में लेने के लिए प्रोत्साहित किया। उन्होंने इलाहाबाद विश्वविद्यालय से हिंदुस्तानी संगीत में मास्टर्स की।

सन्दर्भ
-------
**म्च्छयाल**, हिमाचल प्रदेश में जोगिंदर नगर के पास स्थित एक हिन्दू तीर्थस्थल है। यहाँ विष्णु भगवान के मत्स्य अवतार का मन्दिर भी है, जिसकी लोग पूजा करते हैं। शनिवार के दिन लोग विशेष तौर पर मछलियों को आटा व मीठा आदि खिलाते हैं। ग्रहों आदि के उपायों के लिए भी लोग मच्छयाल में पूजा करते हैं। बैशाखी पर यहां तीन दिन मेला भी लगता है। मान्यता के तौर पर लोग पूजनीय मछली को नथनी भी पहनाते रहे हैं। 

मच्छयाल में बहुत बड़ी-बड़ी मछलियां हुआ करती थी, जिनकी संख्या अब कम होती जा रही है। मछलियों के भगवान का एक बहुत ही सुन्दर मन्दिर झील की ऊपर की तरफ है। एक और झील जो इस पवित्र झील से डेढ़ किलोमीटर दूर है, 200 मीटर लम्बी और 20 से 50 मीटर चौड़ी है। यहाँ भी हजारों की संख्या में महाशीर मछलियाँ हैं। भारत का पहला महाशीर फार्म यहाँ से दस किलोमीटर दूर उपरली मच्छयाल में प्रस्तावित था लेकिन अब वह मच्छयाल से डेढ़ दो किलोमीटर की दूरी पर लूणी खड्ड में बनाया गया है।

इतिहास
------

कहा जाता है कि ३०० वर्ष पहले यहां स्थित शिवलिंग की पूजा करके ही लोग विवाह या दूसरे कार्यक्रमों के लिए बर्तन आदि प्राप्त करते थे। जिस परिवार में विवाह होता था वह परिवार उस शिवलिंग के समक्ष अपनी मन्नत रखकर काम आने वाले बर्तन की प्रार्थना करता था। ऐसा काफी अरसे चलता रहा, मगर किसी परिवार के मन में अधर्म उपजा तब से ही मच्छयाल में बर्तन आदि मिलने की प्रथा खत्म हो गई। लोगों की श्रद्धा में किसी किस्म की कमी नहीं आई और मच्छयाल में स्थित तालाब में लोग स्नान करके अपनी मन्नतें मानते हैं।
रेखा आर्या एक भारतीय राजनेत्री तथा वर्तमान उत्तराखंड सरकार में महिला एवं बाल विकास, खाद्य एवं नागरिक आपूर्ति एवं उपभोक्ता मामले, खेल एवं युवा कल्याण मंत्री हैं। वे भारतीय जनता पार्टी के राजनेत्री है|

परिचय  ==
---------

श्रीमती रेखा आर्या जी 15 दिसम्बर, 1978 को अल्मोड़ा की कोसी नदी घाटी के सोमेश्वर तहसील में स्थित ग्राम सुनाड़ी पोखरी के एक मध्यमवर्गीय परिवार में जन्मीं। पिताजी केन्द्रीय रिजर्व पुलिस फोर्स में थे माता जी गृहणी और दो भाईयों में से एक भाई सी0आर0पी0एफ0 में व एक भारतीय सेना में सेवारत रहे। इनका विवाह श्री गिरधारी लाल साहू जी से हुआ जो राजनैतिक एवं व्यवसायिक पृष्ठभूमि से आते हैं और इनकी 01 पुत्री व 02 पुत्र हैं।

शिक्षा एवं जीवन  ==
-------------------

पिताजी के मध्य प्रदेश में सेवारत होने से परिवार के साथ वहीं प्रारम्भिक शिक्षा ग्रहण की लेकिन जब भी विद्यालय का अवकाश होता था तो सम्पूर्ण परिवार सहित अपने मूल गाँव आ जाते थे, उत्तराखण्ड के मौलिक परिवेश के साथ ही मध्य प्रदेश की जीवन शैली से भी नजदीकी सम्बन्ध रहा है। मा0 मंत्री जी ने एम0कॉम0 करने के पश्चात बी0एड0 की डिग्री हासिल की।

राजनैतिक यात्रा  ==
-------------------

जाहिर तौर पर राजनीति में पर्दापण वर्ष 2003 में बतौर जिला पंचायत सदस्य हुआ। वर्ष 2012 का चुनाव बतौर निर्दलीय प्रत्याशी लड़ा और 15 हजार से अधिक मत हासिल कर अपनी जमीनी ताकत से परिचय कराया। 
2014 के उपचुनाव में ऐतिहासिक जीत दर्ज करते हुए प्रथम बार विधायक बनीं। 
वर्ष 2017 में दूसरी बार विधानसभा में शानदार जीत दर्ज की और यहीं से सरकार का अंग बनकर मंत्री पद को सुशोभित किया। 
2022 में मा0 मंत्री जी पुनः विधानसभा सीट, सोमेश्वर जनपद-अल्मोड़ा से तीसरी बार विधानसभा में जीत दर्ज कर अपनी दृढ़ इच्छा शक्ति और धरातल में अपनी गहरी पैठ से सबको परिचित करवाया तथा वर्तमान में उत्तराखण्ड सरकार में पुनः कैबिनेट मंत्री के पद को सुशोभित करते हुए राज्य के चहुंमुखी विकास के संकल्प एवं न भागीदारी को आगे बढ़ाने का कार्य रही हैं।

सन्दर्भ
-------

1. ↑  "Rekha Arya pedals to raise awareness on skewed sex ration in state". Times of India. अभिगमन तिथि 13 January 2018.
2. ↑  BBC, BBC (8 Nov 2022). "BBC". *BBC*. अभिगमन तिथि BBC. `|access-date=` में तिथि प्राचल का मान जाँचें (मदद)
3. ↑  Twitter, Twitter (8 nov 2022). "Twitter".. `|date=` में तिथि प्राचल का मान जाँचें (मदद); `|website=` में बाहरी कड़ी (मदद)
4. ↑  Hindustan, Hindustan (various dates). "Rekha Arya News". *Hindustan*. Hindustan News. अभिगमन तिथि 08 November 2022. `|access-date=, |date=` में तिथि प्राचल का मान जाँचें (मदद)
**मेरुवक्रता** या **स्कोलिओसिस** (scoliosis) के रोग के कारण मेरुदण्ड सीधी न रहकर किसी एक तरफ झुक जाती है। इससे ज्यादातर छाती और पीठ के नीचे के हिस्से प्रभावित होते हैं। इसे 'रीढ़ वक्रता' या 'पार्श्वकुब्जता' भी कहते हैं।

आमतौर पर स्कोलियोसिस की शुरूआत बचपन या किशोरावस्था में होती है। जब शरीर की वृद्धि या बढ़त (शारीरिक विकास) रुक जाती है, तब तक यह झुकाव साफ नजर आने लगता है। कई बार देखा जाता है कि रीढ़ मुड़कर अंग्रेजी के ‘ऽ’ अक्षर के आकार की हो गई है। इस समस्या के किसी ठोस कारण का अभी तक पता नहीं चल सका है। यदि समय रहते इसका उपचार न कराया जाए तो यह शरीर में विकृति व विकलांगता पैदा कर सकती है। रीढ़ की हड्डी में किसी जन्मजात असामान्यता के चलते या रीढ़ की हड्डी के दुर्घटना का शिकार हो जाने पर भी स्कोलियोसिस हो सकती है। कभी-कभी श्रोणि प्रदेश के झुक जाने के कारण एक पैर छोटा, एक पैर बड़ा हो जाता है। नतीजतन रीढ़ भी झुक जाती है। अगर स्कोलियोसिस के सही कारण का पता चल जाए जैसे कि यह स्लिपडिस्क की वजह से है तो ‘बेडरेस्ट’ के जरिए, पैरों की लम्बाई असमान होने की वजह से है तो विशेष किस्म के आर्थोपैडिक जूतों के उपयोग से इससे बचा जा सकता है। यदि रीढ़ का झुकाव लगातार होता रहे तो आर्थोपैडिक सर्जन से परामर्श करके शल्यक्रिया भी कराई जा सकती है। 

मेरुवक्रता की तरह-तरह की स्थितियाँ

बाहरी कड़ियाँ
-------------

* स्कोलियोसिस-इण्डिया (स्कोलिओसिस पर प्रचुर सामग्री, हिन्दी में)
* और लौट आई मुस्कान[*मृत कड़ियाँ*]
**रेंटला मधुबाला** एक भारतीय वैज्ञानिक हैं। उन्होंने आणविक परजीवी विज्ञान और कार्यात्मक जीनोमिक्स पर कम किया है। वो जवाहरलाल नेहरू विश्वविद्यालय में अकादमिक स्टाफ कॉलेज की निदेशक हैं। वो पहले जवाहरलाल नेहरू विश्वविद्यालय में स्कूल ऑफ लाइफ साइंसेज की डीन और उन्नत इंस्ट्रुमेंटेशन रिसर्च फेसिलिटी की निदेशक रह चुकी हैं।

शिक्षा और कैरियर
----------------

मधुबाला ने दिल्ली विश्वविद्यालय से प्राणि विज्ञान में स्नातक और परास्नातक उपाधि प्राप्त की। उन्होंने १९४७ में जवाहरलाल नेहरू विश्वविद्यालय से एम.फिल की जीवन विज्ञान में और फिर १९८३ में हैदराबाद विश्वविद्यालय से बायोकैमिस्ट्री में पीएचडी की। वह भारतीय एकेडमी ऑफ साइंसेज, नेशनल एकेडमी ऑफ साइंसेस, इंडिया और इंडियन नेशनल साइंस अकेडमी के साथ भी काम करती हैं।

सन्दर्भ
-------

1. ↑  "Prof. Rentala Madhubala Ph.D". जवाहरलाल नेहरू विश्वविद्यालय. मूल से 16 जुलाई 2016 को पुरालेखित.
2. ↑  "Indian Inventors Develop Leishmaniasis Treating Method". US Fed News Service, Including US State News (सब्सक्रिप्शन आवश्यक). मार्च 9, 2007. मूल से 11 सितंबर 2016 को पुरालेखित.
3. ↑  "Rentala Madhubala". Researchgate. मूल से 10 फ़रवरी 2017 को पुरालेखित.
4. ↑  Madhubala, Rentala. ""Prof. Rentala Madhubala"". *Jawaharlal Nehru University*. मूल से 21 अप्रैल 2017 को पुरालेखित.

|  |  |
| --- | --- |
| प्राधिकरण नियंत्रण | 
* ओ॰आर॰सी॰आई॰डी॰: 0000-0002-0034-399X

 |
**भारतीय राष्ट्रीय कांग्रेस (संगठन)** या **कांग्रेस (ओ)** भारत में एक राजनीतिक पार्टी थी जिसका गठन तब हुआ जब इंदिरा गांधी के निष्कासन के बाद कांग्रेस पार्टी विभाजित हुई।   

१२ नवंबर १९६९ को, इंदिरा गांधी (तत्कालीन प्रधानमंत्री) को पार्टी अनुशासन का उल्लंघन करने के लिए कांग्रेस पार्टी से निष्कासित कर दिया गया। पार्टी का अंत में विभाजन हुआ और साथ ही, इंदिरा गांधी ने एक प्रतिद्वंद्वी संगठन की स्थापना की, जो कांग्रेस (आर/R) के रूप में जाना गया। अखिल भारतीय कांग्रेस समिति में, 446 के अपने ७०५ सदस्यों में से, ४४६ इंदिरा के पक्ष में चले आएँ। भारतीय राष्ट्रीय कांग्रेस (संगठन) को कभी कभी अनौपचारिक रूप से ***सिंडिकेट*** और इंदिरा गुट को ***इंडीकेट*** कहा जाता था। कामराज और बाद में मोरारजी देसाई कांग्रेस(ओ) के नेता थे।

नेतागण
------

* कामराज
* मोरारजी देसाई
* सि० निजलिंगप्पा
* नीलम संजीव रेड्डी
* सत्येन्द्र नारायण सिन्हा
* चन्द्र भानु गुप्ता
* अशोक मेहता
* त्रिभुवन नारायण सिंह

इन्हें भी देखें
---------------

* खाम
* भारतीय राष्ट्रीय कांग्रेस
* भारतीय राष्ट्रीय कांग्रेस से टूटे दल

नोट
---

1. ↑  चन्द्र, बिपन एवं अन्य (2000).